เรื่องร้องเรียน: ศูนย์ รด. วิภาวดี ในวันเสาร์ช่วงเช้าประมาณ 7.00-7.30 มีนักศึกษาวิชาทหารเข้าเรียนซึ่งบางส่วนจะมีผู้ปกครองนำรถมาส่งแล้วจอดกีดขวางการจราจรทำรถติดขัดเป็นอย่างมาก ทั้งทางที่ u turn มาจากฝั่งขาออกและทางที่ลงสะพานข้ามแยก ไม่มีการบริหารจัดการรถที่มาจอดส่งนักศึกษาหน้าศูนย์ รด. ทำให้เกิดถนนคอขวดที่จุดนี้ รถติดแบบนี้มา 3 สัปดาห์แล้ว ในสัปดาห์ที่แล้วได้แจ้งเรื่องกับทาง บช.น. ไป แต่ก็ยังเจอปัญหาแบบเดิม ไม่ได้มีการบริหารจัดการรถบริเวณหน้าศูนย์ รด. ยังคงมีรถที่จอดรับส่งนักศึกษาอยู่ ทำให้รถติดขัดอย่างมาก อยากให้ทางสำนักงานเขตดินแดงช่วยดูแลจัดการด้วยครับ เพราะเป็นพื้นที่รับผิดชอบ หากทางตำรวจไม่ได้เข้ามาบริหารจัดการ อยากให้ทางเขตช่วยจัดเจ้าหน้าที่เทศกิจมาดูแลความเรียบร้อยของรถบริเวณนี้ เพื่อไม่ให้เกิดปัญหารถเคลื่อนตัวได้ช้าแล้วติดขัดเป็นทางยาวกระทบกับประชาชน
การดำเนินการของเจ้าหน้าที่: สน.วิภาวดีรับทราบถึงปัญหา เส้นทางผ่านจุดรับ-ส่ง หน้าศูนย์ รด. พร้อมได้จัดให้เจ้าหน้าที่ตำรวจจราจร จัดการจราจรและอำนวยความสะดวก  เร่งระบายรถเพื่อไม่ไห้เกิดการสะสม ในบริเวณดังกล่าวครับ
ความเห็นของผู้แจ้ง: ยังเจอปัญหารถติดขัดในช่วงเช้าวันเสาร์ 7.00-7.30 อยู่เหมือนเดิม ติดตั้งแต่จุด u turn ใต้สะพาน และบริเวณหน้าสถานีดับเพลิงสุทธิสาร รถขยับตัวได้ช้าจากสี่แยกไปถึงจุดหน้าทางเข้า ร.ด. ใช้เวลา 10 นาทีกว่า ดูเหมือนการจัดการจราจรหน้าทางเข้า ร.ด. ยังมีปัญหาเหมือนเดิม เหลือช่องจราจรบีบเป็นคอขวด ทำให้เป็นสาเหตุให้รถติดขัดสะสม อยากให้ จนท. ช่วยแก้ปัญหาจุดนี้ด้วยครับ
พื้นที่: แขวงสามเสนใน เขตพญาไท กรุงเทพมหานคร